open-index/open-wikipedia-markdown huggingface dataset:
ลิลี-โรส เดปป์

**ลิลี-โรส เมโลดี เดปป์** (; เกิด 27 พฤษภาคม ค.ศ. 1999) เป็นนักแสดงชาวฝรั่งเศสและอเมริกัน เป็นบุตรของจอห์นนี เดปป์ และวาเนสซา พาราดีส เธอเริ่มต้นอาชีพด้วยการแสดงในบทบาทรองจากภาพยนตร์ *จับคนมาทำวอรัส* (2014) และประกอบอาชีพเป็นนางแบบ เธอได้แสดงในละครย้อนยุค *เดอะแดนซ์เซอร์* (2016) *แพลเนแทเรียม* (2016) และ*[[เดอะคิง (ภาพยนตร์ พ.ศ. 2562)|เดอะคิง]]* (2019) และภาพยนตร์โรแมนติกคอมเมดีในเรื่อง *รักเดียวขอเลี้ยวหาอีกคน* (2018) จากนั้นใน ค.ศ. 2023 เธอได้แสดงในละครโทรทัศน์เรื่อง *ดิไอดอล* ออกฉายทางช่องเอชบีโอ

## ผลงาน
### ภาพยนตร์

### ละครโทรทัศน์

### มิวสิกวิดีโอ

## ผลงานเพลง

## รางวัลและการเสนอชื่อ

## อ้างอิง

## แหล่งข้อมูลอื่น
* 
* 

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2542
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงเด็กหญิงชาวอเมริกัน
หมวดหมู่:นางแบบอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
หมวดหมู่:นางแบบจากแคลิฟอร์เนีย
หมวดหมู่:นางแบบฝรั่งเศส
ชินจัง เดอะมูฟวี่ ตอน นินจาคาถาวายุอลเวง

***ชินจัง เดอะมูฟวี่ ตอน นินจาคาถาวายุอลเวง*** () เป็นภาพยตร์อนิเมะญี่ปุ่นในปี พ.ศ. 2565 ผลิตโดยสตูดิโอชินเอแอนิเมชัน เป็นภาพยนตร์ลำดับที่ 30 ของซีรีส์อนิเมะ*[[เครยอนชินจัง]]* ภาพยนตร์กำกับโดยมาซากาซุ ฮาชิโมโตะ และเขียนบทภาพยนตร์โดยมาซากาซุ ฮาชิโมโตะและคิมิโกะ อูเอโนะ ภาพยนตร์ออกฉายในประเทศญี่ปุ่นในวันที่ 22 เมษายน พ.ศ. 2565 และออกฉายในประเทศไทยในวันที่ 31 สิงหาคม พ.ศ. 2566

ภาพยนตร์มีกำหนดฉายฟรีทาง ยูทูบ วันที่ 10 มีนาคม พ.ศ.2567 โดย POPS Anime Thailand เจ้าของลิขสิทธิ์ในประเทศไทย

## อ้างอิง

## แหล่งข้อมูลอื่น
*  
*
* 

หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์อนิเมะที่ออกฉายในปี พ.ศ. 2565
นินจาคาถาวายุอลเวง
หมวดหมู่:ภาพยนตร์แอนิเมชันโตโฮ
หมวดหมู่:นินจาในอนิเมะและมังงะ
ดีลีต (ละครชุด)

***ดีลีต*** (; เขียนเป็น DELETE) เป็นละครชุดทางโทรทัศน์ไทยแนวระทึกขวัญ ผลิตโดยความร่วมมือระหว่างเน็ตฟลิกซ์และจีดีเอช ละครชุดกำกับโดย ภาคภูมิ วงศ์ภูมิ นำแสดงโดย ณัฐรัตน์ นพรัตยาภรณ์, ณัฏฐ์ กิจจริต, ษริกา สารทศิลป์ศุภา,ชุติมณฑน์ จึงเจริญสุขยิ่ง,จินเจษฎ์ วรรธนะสิน, วาศิตา แฮเมเนา เผยแพร่ทางเน็ตฟลิกซ์เมื่อวันที่ 28 มิถุนายน พ.ศ. 2566 *ดีลีต* เล่าปัญหาความสัมพันธ์ที่รุมเร้ากลุ่มตัวละครก่อนพวกเขาจะพบกับมือถือที่สามารถ "ลบ" คนให้หายไปได้ และเป็นฉนวนเหตุของอาชญากรรมที่ตามมา

## นักแสดง
* ษริกา สารทศิลป์ศุภา รับบท ลิลลี่
* ณัฐรัตน์ นพรัตยาภรณ์ รับบท ทู
* ณัฏฐ์ กิจจริต  รับบท เอม
* นพชัย ชัยนาม รับบท 	ยุทธชัย
* ศุภวัลย์ พูลเจริญ
* จินเจษฎ์ วรรธนะสิน รับบท โต้ง
* ชาร์เลท วาศิตา แฮเมเนา
* ชุติมณฑน์ จึงเจริญสุขยิ่ง รับบท อร
* สมภพ เบญจาธิกุล รับบท​ พ่อทู
* ชาลิสา ชาว​บ์​ รับบท​ แม่ทู

## งานสร้าง
การสร้างละครชุด*ดีลีต* ได้รับการประกาศครั้งแรกในงาน*[[เน็ตฟลิกซ์]] ทีไทย ทีมันส์* ที่สยามสแควร์ โดยเป็นความร่วมมือร่วมครั้งแรกกับจีดีเอช และเป็นผลงานกำกับละครชุดเรื่องแรกของ ภาคภูมิ วงศ์ภูมิ ซึ่งเคยผ่านการกำกับภาพยนตร์แนวระทึกขวัญอย่าง*[[ชัตเตอร์ กดติดวิญญาณ]]* (พ.ศ. 2547) ภาคภูมิกล่าวว่าแนวเรื่อง*ดีลีต* เป็นการผสมผสานของระทึกขวัญ–ดรามา ไปจนถึงลึกลับและอาชญากรรม

## อ้างอิง

## แหล่งข้อมูลอื่น
* 
* 

หมวดหมู่:ผลงานต้นฉบับของเน็ตฟลิกซ์
หมวดหมู่:ผลงานต้นฉบับภาษาไทยของเน็ตฟลิกซ์
หมวดหมู่:ละครโทรทัศน์แนวระทึกขวัญไทย
ลิลี เอลบี

**ลิลี อิลเซ เอลวีนส์** (; 28 ธันวาคม ค.ศ. 1882 – 13 กันยายน ค.ศ. 1931) หรือรู้จักกันในนาม **ลิลี เอลบี** (Lili Elbe) เป็นจิตรกรหญิงข้ามเพศชาวเดนมาร์กและเป็นหนึ่งในผู้เข้ารับการผ่าตัดแปลงเพศในยุคแรก ๆ

เธอเป็นจิตรกรภายใต้ชื่อเกิดของเธอ หลังผ่าตัดแปลงเพศในปี 1930 เธอเลิกเป็นจิตรกรและเปลี่ยนชื่อทางกฎหมายเป็น ลิลี อิลเซ เอลวีนส์ และใช้นามสกุลว่า เอลบี ในเวลาต่อมา เธอถือเป็นผู้เข้ารับการปลูกถ่ายมดลูกคนแรกที่พยายามจะตั้งครรภ์ แต่ภายหลังเสียชีวิตเนื่องจากภาวะแทรกซ้อนดังกล่าวตามมา

เรื่องเล่ากึ่งอัตชีวประวัติฉบับสหราชอาณาจักรและสหรัฐได้รับการตีพิมพ์หลังจากเธอเสียชีวิตในปี 1933 ภายใต้ชื่อ *Man into Woman: An Authentic Record of a Change of Sex* นอกจากนี้ ภาพยนตร์เรื่อง *[[The Danish Girl]]* (2015) ยังได้รับแรงบันดาลใจมาจากชีวิตของเธอด้วย

## ในวัฒนธรรมสมัยนิยม
เทศกาลภาพยนตร์แอลจีบีทีคิว+ มิกซ์โคเปนเฮเกนได้มอบรางวัลชื่อ "ลิลี" จำนวนสี่รางวัลตามชื่อของเอลบี

ในปี 2000 เดวิด อีเบอร์ชอฟฟ์ ได้เขียนหนังสือเรื่อง *[[The Danish Girl]]* ซึ่งเป็นเรื่องราวสมมติเกี่ยวกับชีวิตของเอลบี หนังสือเล่มนี้กลายเป็นหนังสือขายดีระดับนานาชาติและได้รับการแปลเป็นภาษาต่าง ๆ มากมาย และยังเป็นหนึ่งในนวนิยายเรื่องแรกที่เกี่ยวข้องกับการผ่าตัดแปลงเพศ อีกทั้งยังถูกนำมาสร้างเป็นภาพยนตร์ในชื่อเดียว ซึ่งออกฉายในปี 2015 

วันที่ 28 ธันวาคม 2022 กูเกิล ดูเดิล ฉลองครบรอบ 140 ปีของลิลี เอลบี

## อ้างอิง

## แหล่งข้อมูลอื่น

* Lili Elbe on Biography.com
* Lili Elbe on LGBT History Month
* Lili Elbe Digital Archive
* From the doll's pram into normative femininity. Lili Elbe and the journalistic staging of transsexuality in Denmark German journal article. NORDEUROPAforum 20 (2010:1–2), 33–61
* Represented in ARKEN Museum of Modern Art's Gerda Wegener exhibition November 2015 – January 2017

หมวดหมู่:บุคคลที่เกิดในปี พ.ศ. 2425
หมวดหมู่:บุคคลที่เสียชีวิตในปี พ.ศ. 2474
หมวดหมู่:หญิงข้ามเพศ
ยัน ออร์ต

**ยัน แฮ็นดริก ออร์ต** (, 28 เมษายน 1900 – 5 พฤศจิกายน 1992) เป็นนักดาราศาสตร์ และ นักฟิสิกส์ดาราศาสตร์ ชาวเนเธอร์แลนด์

เขาได้ศึกษาทางสถิติเกี่ยวกับการเคลื่อนที่ของดาวฤกษ์ แล้วพบว่าดาวฤกษ์ในดาราจักรทางช้างเผือกกำลังโคจรรอบจุดหนึ่งในกลุ่มดาวคนยิงธนู และเขายังได้เปิดเผยโครงสร้างเกลียวของดาราจักรโดยใช้กล้องโทรทรรศน์วิทยุ ถือเป็นหนึ่งในผู้บุกเบิกสาขาดาราศาสตร์วิทยุ เขายังเป็นที่รู้จักจากการเสนอการมีอยู่ของเมฆออร์ต ซึ่งเป็นแหล่งที่มาของดาวหางคาบยาว และกลดดาราจักร ซึ่งเป็นกลุ่มของดาวฤกษ์ที่โคจรรอบดาราจักรทางช้างเผือก

## ชีวประวัติ
ออร์ตเกิดที่เมืองฟราเนเกอร์ จังหวัดฟรีสลันด์ ประเทศเนเธอร์แลนด์ เมื่อวันที่ 28 เมษายน1900 เป็น บุตรชายของนายแพทย์ เขาได้ทำการศึกษาภายใต้ยาโกบึส กัปไตน์ที่มหาวิทยาลัยโกรนิงเงิน และได้รับปริญญาเอกใน ปี 1926 ด้วยวิทยานิพนธ์เกี่ยวกับดาวเร็ว หลังจากนั้นเขาได้ไปอยู่สหรัฐอเมริกาในช่วงระยะเวลาหนึ่งเพื่อทำการวิจัยที่มหาวิทยาลัยเยล และหลังจากกลับมาเนเธอร์แลนด์ เขาได้มาทำงานร่วมกับไอนาร์ แฮร์ตสปรองที่มหาวิทยาลัยไลเดิน และได้กลายเป็นศาสตราจารย์ด้านดาราศาสตร์ นอกจากนี้เขายังดำรงตำแหน่งผู้อำนวยการ การหอดูดาวไลเดิน ผู้อำนวยการหอดูดาววิทยุแห่งชาติเนเธอร์แลนด์ และประธานสหพันธ์ดาราศาสตร์สากล

## อ้างอิง

หมวดหมู่:บุคคลที่เสียชีวิตในปี พ.ศ. 2535
หมวดหมู่:บุคคลที่เกิดในปี พ.ศ. 2443
หมวดหมู่:บุคคลจากจังหวัดฟรีสลันด์
หมวดหมู่:นักฟิสิกส์ชาวดัตช์
หมวดหมู่:นักดาราศาสตร์ชาวดัตช์
เพปเพอโรนี

**เพปเพอโรนี** () เป็นซาลามีรสเผ็ดแบบอเมริกันที่ทำจากเนื้อหมูและเนื้อวัวหมัก ปรุงรสด้วยพริกปาปริกาหรือพริกชนิดอื่น ๆ 

ก่อนปรุง เพปเพอโรนีจะมีลักษณะพิเศษคือมีความนุ่ม มีกลิ่นรมควันเล็กน้อย และมีสีแดงสด เพปเพอโรนีฝานบางเป็นหนึ่งในเครื่องโรยหน้าพิซซ่าที่ได้รับความนิยมมากที่สุดในร้านพิซซ่าในสหรัฐ

## ศัพทมูลวิทยา
ศัพท์ *เพปเพอโรนี* () เป็นรูปคำยืมของคำในภาษาอิตาลีว่า  ซึ่งเป็นรูปพหูพจน์ของคำว่า  แปลว่าพริกหวาน การใช้คำว่า "เพปเพอโรนี" เพื่อเรียกไส้กรอกชนิดหนึ่งมีขึ้นใน ค.ศ. 1919

## ประวัติ
เพปเพอโรนีมีต้นกำเนิดมาจากชาวอเมริกันเชื้อสายอิตาลีในสหรัฐ เป็นไส้กรอกบ่มแห้ง มีความคล้ายคลึงกับซาลามีรสเผ็ดจากทางตอนใต้ของอิตาลี เช่น ซัลซิชชา () หรือโซปเปรสซาตา () ความแตกต่างที่สำคัญคือเพปเพอโรนีมีรสเผ็ดน้อยกว่า มีเมล็ดที่ละเอียดกว่า (คล้ายกับซาลามีที่ไม่ใส่เครื่องเทศจากมิลาน) มักจะมีเนื้อสัมผัสที่นุ่มกว่า และมักจะผลิตโดยการกรอกเทียม

## การผลิต

เพปเพอโรนีทำมาจากเนื้อหมูหรือส่วนผสมของเนื้อหมูและเนื้อวัว โดยทั่วไปจะใช้เนื้อไก่งวงแทน แต่การใช้เนื้อไก่ในเพปเพอโรนีจะต้องมีการติดฉลากอย่างเหมาะสมในสหรัฐ

การบ่มด้วยไนเตรตหรือไนไตรต์ (โดยปกติจะใช้ในสารบ่มสมัยใหม่เพื่อป้องกันโรคโบทูลิซึม และการสลายตัวทางจุลชีววิทยาในรูปแบบอื่น ๆ) ก็มีส่วนทำให้เพปเพอโรนีมีสีแดง โดยทำปฏิกิริยากับฮีมในไมโยโกลบินของส่วนประกอบที่เป็นโปรตีนของเนื้อสัตว์

## การบริโภค
ชาวอเมริกันบริโภคเพปเพอโรนี 251.7 ล้านปอนด์ต่อปี หรือคิดเป็น 36% ของพิซซ่าทั้งหมดที่ผลิตในประเทศ เพปเพอโรนีมีโอกาสที่จะขดตัวจากขอบจากความร้อนของเตาอบพิซซ่า เพปเพอโรนีบางชนิดได้รับการผลิตเป็นชิ้นหนาเพื่อให้ขอบโค้งงอโดยเจตนา

เพปเพอโรนียังใช้เป็นไส้ของเพปเพอโรนีโรล ซึ่งเป็นของว่างประจำภูมิภาคที่ได้รับความนิยมในเวสต์เวอร์จิเนียและพื้นที่ใกล้เคียง

ในรัฐโนวาสโกเชียของแคนาดา เพปเพอโรนีทอดราดซอสฮันนีมัสตาร์ด เป็นที่พบได้ทั่วไปในผับ


File:Half Pepperoni Half Cheese Pizza Dinner (5355925574).jpg|เพปเพอโรนีบนพิซซ่า
File:My Tomato Pie Pizza and Calzone.jpg|พิซซ่าปรุงด้วยเพปเพอโรนี จะม้วนงอและสีที่เข้มขึ้นอย่างชัดเจน


## อ้างอิง

หมวดหมู่:ไส้กรอก
หมวดหมู่:เนื้อตัดเย็น
แนวระทึกขวัญ

[thumb|right|300px|[อัลเฟรด ฮิตช์ค็อก ผู้กำกับภาพยนตร์ชาวอังกฤษ เป็นที่รู้จักในภาพยนตร์แนวโลดโผนและระทึกใจ ร่วมกับTippi Hderen นักแสดงชาวอเมริกัน ผู้ปรากฏในภาพยนตร์ระทึกขวัญที่มีชื่อเสียงหลายเรื่องอย่าง*[[นก (ภาพยนตร์)|นก]]* (ค.ศ. 1963) และ*[[มาร์นี่ พิศวาสโจรสาว]]* (ค.ศ. 1964)]]

**แนวระทึกขวัญ** เป็นประเภทของบันเทิงคดีที่ปรากฏอารมณ์หรือความรู้สึกระทึกใจ, กระสับกระส่ายวุ่นวาย, ประหลาดใจ, คาดหวัง หรือวิตกกังวล โดยปกติ ภาพยนตร์ ละครโทรทัศน์ หรือสื่อบันเทิงคดีใดที่ดำเนินเรื่องด้วยประเภทนี้ มีจุดประสงค์ให้ผู้ชม "นั่งไม่ติดเก้าอี้" พัฒนาไปจนสู่จุดสุดยอด (climax) การปกปิดข้อมูลสำคัญของเรื่องเป็นหนึ่งในองค์ประกอบที่พบเจอได้ทั่วไปของแนวระทึกขวัญ กลวิธีทางวรรณกรรม เช่น การให้ข้อมูลเท็จ (red herring), เนื้อเรื่องหักมุม, ผู้บรรยายเรื่องผู้ไม่น่าเชื่อถือ และตอนจบค้างใจ (cliffhanger) ถูกนำมาใช้อย่างมาก โดยปกติแนวระทึกขวัญจะมีตัวโกง (villian) เป็นผู้ดำเนินเรื่อง ซึ่งตัวเอก (protagonist) หรือวีรบุรุษ (hero) ต้องผ่านอุปสรรคขวางทางให้ได้ ตัวอย่างบางส่วนของภาพยนตร์แนวระทึกขวัญสามารถพบได้จากภาพยนตร์โดยอัลเฟรด ฮิตช์ค็อก ในช่วงกลางคริสต์ศตวรรษที่ 20

## ประเภทย่อยของแนวระทึกขวัญ

### โลดโผน ระทึกขวัญ
* โลดโผน ระทึกขวัญ (Action thriller)
เป็นประเภทย่อยของแนวภาพยนตร์และละครโทรทัศน์ประเภทหนึ่งซึ่งจะเกี่ยวกับสถานการณ์การต่อสู้ด้วยความตึงเครียดในภาพยนตร์ที่เริ่มบานปลาย ซึ่งทำให้ผู้ชมเริ่มรู้สึกมีความลุ้นระทึกมากขึ้นและตื่นเต้นเร้าใจ

### ระทึกขวัญจิตวิทยา
*ระทึกขวัญจิตวิทยา (Psychological thriller) เป็นประเภทย่อยของแนวระทึกขวัญที่กว้างขึ้น โดยมีความคล้ายคลึงกันนิยายกอธิคและนักสืบในแง่ที่บางครั้งมี "ความรู้สึกละลายของความเป็นจริง" มักจะถูกเล่าผ่านมุมมองของตัวละครที่เครียดทางจิตใจ เผยให้เห็นการรับรู้ทางจิตใจที่บิดเบี้ยว และมุ่งเน้นไปที่ความสัมพันธ์ที่ซับซ้อนและมักถูกทรมานระหว่างตัวละครที่หมกมุ่นและพยาธิวิทยาภาพยนตร์ระทึกขวัญจิตวิทยา มักรวมองค์ของความหวาดระแวง ประเภทนี้เกี่ยวข้องอย่างใกล้ชิดกับและบางครั้งก็ทับซ้อนกับละครจิตวิทยาและประเภทสยองขวัญจิตวิทยา ประเภทหลังโดยทั่วไปเกี่ยวข้องกับองค์ประกอบและธีมสยองขวัญและความหวาดกลัวมากกว่า และสถานการณ์ที่น่ารำคาญหรือน่ากลัวมากขึ้น

## อ้างอิง

หมวดหมู่:วรรณกรรม
หมวดหมู่:ประเภทของภาพยนตร์
หมวดหมู่:ประเภทของรายการโทรทัศน์
ระบบพิกัดสุริยวิถี

[thumb|ระบบพิกัดสุริยวิถีซึ่งมีศูนย์กลางอยู่ที่[โลก (ดาวเคราะห์)|โลกเมื่อมองจากด้านนอกของทรงกลมท้องฟ้า มุมสีแดงคือลองจิจูดสุริยวิถี ซึ่งวัดจากจุดวสันตวิษุวัต และมุมสีเหลืองคือละติจูดสุริยวิถี วัดจากระนาบสุริยวิถี เส้นสีเหลืองคือสุริยวิถี ส่วนเส้นสีแดงคือเส้นศูนย์สูตรท้องฟ้า]]
**ระบบพิกัดสุริยวิถี** (ecliptic coordinate system) เป็นระบบพิกัดทรงกลมท้องฟ้ารูปแบบหนึ่งสำหรับแสดงตำแหน่งของวัตถุทางดาราศาสตร์บนทรงกลมท้องฟ้า โดยยืนพื้นตามแนวสุริยวิถี

## ภาพรวม
ระบบพิกัดสุริยวิถีใช้ **ละติจูดสุริยวิถี** (β) และ**ลองจิจูดสุริยวิถี** (λ) บนทรงกลมท้องฟ้า ในทำนองเดียวกันกับที่ใช้ละติจูดและลองจิจูดแสดงตำแหน่งพิกัดบนพื้นโลก

ละติจูดสุริยวิถีจะมีค่าเป็น 0 องศาที่ระนาบสุริยวิถี (หรือก็คือระนาบการโคจรของโลก) และจะมีค่าเป็น 90 องศาเมื่ออยู่ในทิศทางตั้งฉากกับสุริยวิถี ค่าจะเป็น + ในด้านที่มองเห็นการโคจรของโลกปรากฏเป็นทวนเข็มนาฬิกา และจะเป็น - ถ้าเห็นเป็นตามเข็มนาฬิกา ตำแหน่งที่ละติจูดสุริยวิถีอยู่ที่ +90 องศาเรียกว่า **ขั้วสุริยวิถีเหนือ** และตำแหน่งที่ละติจูดสุริยวิถีอยู่ที่ -90 องศาเรียกว่า **ขั้วสุริยวิถีใต้** ขั้วสุริยวิถีเหนืออยู่ในกลุ่มดาวมังกร (ใกล้กับเนบิวลาตาแมว) และขั้วสุริยวิถีใต้อยู่ในกลุ่มดาวปลากระโทงแทง

การเคลื่อนที่ของขั้วท้องฟ้าเหนือ และขั้วท้องฟ้าใต้เนื่องจากการหมุนควงของโลกบนทรงกลมท้องฟ้าสามารถมองได้ว่าเป็นการเคลื่อนที่วงกลมโดยมีศูนย์กลางอยู่ที่ขั้วสุริยวิถีเหนือและขั้วสุริยวิถีใต้

ลองจิจูดสุริยวิถีเริ่มต้นที่ 0 องศาที่จุดวสันตวิษุวัต และค่าเพิ่มขึ้นในทิศทางเดียวกับการเคลื่อนที่ปรากฏของดวงอาทิตย์บนสุริยวิถี โดยนับถึง 360 องศาเมื่อกลับเข้าสู่จุดวสันตวิษุวัตอีกครั้ง ดังนั้นจุดครีษมายันอยู่ที่ลองจิจูดสุริยวิถี 90 องศา ส่วนจุดศารทวิษุวัตอยู่ที่ 180 องศา และจุดเหมายันคือ 270 องศา เมื่อการหมุนควงของโลกทำให้ตำแหน่งของจุดวสันตวิษุวัตเคลื่อนไปตามสุริยวิถี ค่าของลองจิจูดสุริยวิถีจะเปลี่ยนแปลงไปตามกาลเวลา

ระบบพิกัดสุริยวิถีเป็นพิกัดสัมพัทธ์กับระนาบการหมุนรอบดวงอาทิตย์ของโลก ดังนั้นจึงมักใช้เพื่อแสดงการเคลื่อนที่ของวัตถุท้องฟ้าในระบบสุริยะ

## ศูนย์กลางของระบบพิกัด
ศูนย์กลางของระบบพิกัดสุริยวิถีอาจอยู่ที่โลกหรือที่ดวงอาทิตย์ก็ได้ ระบบพิกัดสุริยวิถีเมื่อมองจากบนโลกเรียกว่าระบบพิกัดสุริยวิถี**แบบโลกเป็นศูนย์กลาง** (geocentric) และพิกัดสุริยวิถีเมื่อมองจากดวงอาทิตย์เรียกว่า ระบบพิกัดสุริยวิถี**แบบดวงอาทิตย์เป็นศูนย์กลาง** (heliocentric)

พิกัดสุริยวิถีของวัตถุท้องฟ้าที่เห็นจากพื้นโลกและพิกัดสุริยวิถีของวัตถุท้องฟ้าที่เห็นจากดวงอาทิตย์จะมีความต่างกัน ตัวอย่างที่เห็นได้ชัดเช่นในกรณีของจันทร์แรม ดวงจันทร์ในข้างแรมนั้นจะอยู่ในตำแหน่งระหว่างโลกกับดวงอาทิตย์ แต่ตำแหน่งที่ของดวงจันทร์บนทรงกลมท้องฟ้าเมื่อมองจากโลกและตำแหน่งของดวงจันทร์บนทรงกลมท้องฟ้าเมื่อมองจากดวงอาทิตย์นั้นจะอยู่ตรงข้ามกัน 180 องศา

ดังนั้นแล้ว เมื่อแสดงวัตถุท้องฟ้าในระบบสุริยะด้วยพิกัดสุริยวิถี จึงจำเป็นต้องระบุให้ชัดเจนว่าพิกัดสุริยวิถีมองจากโลกหรือดวงอาทิตย์ ระบบพิกัดสุริยวิถีแบบโลกเป็นศูนย์กลางมักใช้เพื่ออธิบายตำแหน่งของดาวเทียมที่โคจรรอบโลก ในขณะที่พิกัดสุริยวิถีแบบดวงอาทิตย์เป็นศูนย์กลางมักใช้เพื่ออธิบายตำแหน่งของวัตถุท้องฟ้า เช่น ดาวเคราะห์ ดาวเคราะห์น้อย ดาวหาง รวมถึงดาวเคราะห์เทียม ที่หมุนรอบดวงอาทิตย์

## อ้างอิง

หมวดหมู่:ระบบพิกัดทรงกลมท้องฟ้า
หมวดหมู่:ระบบพิกัด
วัดแหลมตะลุมพุก

**วัดแหลมตะลุมพุก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมตะลุมพุก อำเภอปากพนัง จังหวัดนครศรีธรรมราช

วัดแหลมตะลุมพุกตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2469 ปรากฏหลักฐานว่าวัดแหลมตะลุมพุกเคยมีที่ดินประมาณ 84 ไร่ จนเมื่อ พ.ศ. 2505 เกิดวาตภัยครั้งใหญ่ในประวัติศาสตร์ มีผู้เสียชีวิตกว่า 1,300 คน ทำให้เนื้อที่ของวัดขณะนี้เหลือประมาณ 36–37 ไร่เท่านั้น อุโบสถหลังเดิมที่อยู่ติดกับทะเลจะถูกคลื่นซัดจมหายไป จนเมื่อวันที่ 3 มีนาคม พ.ศ. 2550 อุโบสถหลังดังกล่าวโผล่พ้นน้ำให้เห็นในช่วงที่น้ำลด เป็นรูป 4 เหลี่ยมปริมน้ำ กว้าง 8 เมตร ยาว 16 เมตร แบบมหาอุด ปรากฏว่าพบลูกนิมิต 4 ลูก จากคำบอกเล่าภายในอุโบสถมีพระพุทธรูปปูนปั้นขนาดใหญ่ เมื่อ พ.ศ. 2550 ขณะเตรียมสร้างอุโบสถใหม่ ได้พบลูกนิมิตในสมัยพระบาทสมเด็จพระจุลจอมเกล้าเจ้าอยู่หัวด้วย

ภายในวัดมีศาลาพ่อท่านลาภ มีรูปปั้นของท่านซึ่งเป็นอดีตเจ้าอาวาสที่ชาวบ้านเคารพนับถือ

## อ้างอิง

แหลมตะลุมพุก
หมวดหมู่:สิ่งก่อสร้างในอำเภอปากพนัง
My Engineer มีช็อป มีเกียร์ มีเมียรึยังวะ

***My Engineer มีช็อป มีเกียร์ มีเมียรึยังวะ*** เป็นละครชุดโทรทัศน์ชายรักชายไทย พ.ศ. 2563 นำแสดงโดยภัทรพสิษฐ์ ณ สงขลา (คูเปอร์) และกฤษณพงศ์ สุนทรชัชเวช (ปอย) ซีรีส์ชุดเรื่องนี้กำกับโดยผดุง สมาจาร ซึ่งได้กำกับละครชุดเรื่องพี่ว้ากตัวร้ายกับนายปีหนึ่งมาก่อน ละครชุดนี้เปิดตัวในประเทศไทยและออกอากาศตั้งแต่วันที่ 14 มีนาคม 2563 ถึง 30 พฤษภาคม 2563 โดยฉายรอบต่อมาสำหรับภาคต่อที่จะออกฉายในบางครั้ง มีการเผยแพร่วล็อกของนักแสดงสามตอนผ่านยูทูบตั้งแต่วันที่ 13 มิถุนายนพ.ศ. 2563 ถึง 27 มิถุนายน พ.ศ. 2563 โดยใช้ชื่อว่า *มายเอ็นจีเนียร์ซัมเมอร์ทริป*

## นักแสดง
* ภัทรพสิษฐ์ ณ สงขลา รับบท บ่น
* กฤษณพงศ์ สุนทรชัชเวช รับบท เดือนหนาว
* ทะเล สงวนดีกุล รับบท คิง
* นคุณ สเกร รับบท ราม
* ณภัทร เฉลิมพรภักดี รับบท บอส
* ไรอัน เผิง รับบท เมฆ
* ณัชพล ชีวะปัญญาโรจน์ รับบท ฟรองก์
* ณัฐพงศ์ พิบูลธนเกียรติ รับบท ธารา
* กัญญ์กุลณัช ปัญญากิตตินันท์ รับบท ถิง

## อ้างอิง

หมวดหมู่:ละครชายรักชายไทย
หมวดหมู่:ภาพยนตร์ชุดกลุ่มผู้มีความหลากหลายทางเพศ
หมวดหมู่:ละครโทรทัศน์ไทยในปี พ.ศ. 2563
หมวดหมู่:ภาพยนตร์ชุดทางโทรทัศน์ไทยประเภทสุขนาฏกรรม
ฮิมาเลีย

**ฮิมาเลีย** (; ) อาจหมายถึง
* ฮิมาเลีย (เทพปกรณัม) - นิมฟ์ในประมวลเรื่องปรัมปรากรีก
* ฮิมาเลีย (ดาวบริวาร) - ดาวบริวารของดาวพฤหัสบดี
ศูนย์กลางดาราจักร

[thumb|ส่วนใกล้ใจกลางดาราจักรทางช้างเผือก ถ่ายด้วย[กล้องโทรทรรศน์ขนาดใหญ่มาก]]
**ศูนย์กลางดาราจักร** (Galactic Center) คือจุดที่เป็นศูนย์กลางของดาราจักร รวมถึงใจกลางของดาราจักรทางช้างเผือกของเรา ใจกลางดาราจักรทางช้างเผือกอยู่ตรงส่วนที่สว่างที่สุดในทิศทางของกลุ่มดาวคนยิงธนู อยู่ไกลจากโลกประมาณ 7-8 กิโลพาร์เซก ก๊าซและฝุ่นระหว่างดวงดาวทำให้ไม่สามารถมองเห็นใจกลางดาราจักรหรือวิเคราะห์ด้วย รังสีอัลตราไวโอเลต หรือ รังสีเอกซ์แบบนุ่มได้ อย่างไรก็ตาม สามารถใช้รังสีแกมมา รังสีเอกซ์แบบแข็ง อินฟราเรด และ คลื่นวิทยุความยาวคลื่น 0.1~1 มิลลิเมตร เพื่อสังเกตใจกลางดาราจักร

วัตถุท้องฟ้าในกลุ่มดาวคนยิงธนูที่ชื่อว่า คนยิงธนูเอ* ซึ่งมีการแผ่รังสีคลื่นวิทยุที่ซับซ้อนอยู่เกือบใจกลางดาราจักร ปล่อยคลื่นวิทยุที่ทรงพลังและหลากหลายรูปแบบ นักดาราศาสตร์หลายคนเชื่อว่านั่นเป็นหลุมดำมวลยวดยิ่ง

## อ้างอิง




หมวดหมู่:ดาราจักร
รายชื่อเมืองหลวงทางประวัติศาสตร์ของอียิปต์

ในปัจจุบัน**เมืองหลวงแห่งอียิปต์** คือ กรุงไคโร แต่อย่างไรก็ตามในประวัติศาสตร์ มีการย้ายเมืองหลวงของอียิปต์จำนวนหลายครั้ง

## รายชื่อเมืองหลวงของอียิปต์

* ธินิส (3150 ปีก่อนคริสตกาล – 2686 ปีก่อนคริสตกาล) – ราชวงศ์ที่หนึ่งและสอง
* เมมฟิส (2686 ปีก่อนคริสตกาล – 2160 ปีก่อนคริสตกาล) – ราชวงศ์ที่สามถึงแปด
* เฮราคลีโอโพลิส มักนา (2160 ปีก่อนคริสตกาล – 2040 ปีก่อนคริสตกาล) – ราชวงศ์ที่เก้าและสิบ
* ธีบส์ (2135 ปีก่อนคริสตกาล – 1985 ปีก่อนคริสตกาล) – ราชวงศ์ที่สิบเอ็ด
* อิทจ์ทาวี (1985 ปีก่อนคริสตกาล –  1700 ปีก่อนคริสตกาล) – ราชวงศ์ที่สิบสองและสิบสาม
* อะวาริส (1725 ปีก่อนคริสตกาล – 1550 ปีก่อนคริสตกาล) – ราชวงศ์ที่สิบสี่และสิบห้า (ฮิกซอส)
* ธีบส์ ( 1700 ปีก่อนคริสตกาล –  1353 ปีก่อนคริสตกาล) – ราชวงศ์ที่สิบหกและราชวงศ์ที่สิบแปดก่อนหน้ารัชสมัยฟาโรห์อะเคนอาเตน
* อะเคตอาเตน ( 1353 ปีก่อนคริสตกาล –  1332 ปีก่อนคริสตกาล) – ฟาโรห์อะเคนอาเตนแห่งราชวงศ์ที่สิบแปด
* ธีบส์ ( 1332 ปีก่อนคริสตกาล – 1279 ปีก่อนคริสตกาล) – ราชวงศ์ที่สิบแปดและราชวงศ์ที่สิบเก้าจนถึงรัชสมัยฟาโรห์เซติที่ 1
* ไพ-ราเมสเซส (1279 ปีก่อนคริสตกาล – 1078 ปีก่อนคริสตกาล) – ราชวงศ์ที่สิบเก้าจนถึงรัชสมัยฟาโรห์ราเมสเซสที่ 2 และราชวงศ์ที่ยี่สิบ
* ทานิส (1078 ปีก่อนคริสตกาล – 945 ปีก่อนคริสตกาล) – ราชวงศ์ที่ยี่สิบเอ็ด
* บูบาสทิส/ทานิส (945 ปีก่อนคริสตกาล – 715 ปีก่อนคริสตกาล) – ราชวงศ์ที่ยี่สิบสอง
* ลีออนโทโพลิส/ธีบส์ (818 ปีก่อนคริสตกาล – 715 ปีก่อนคริสตกาล) – ราชวงศ์ที่ยี่สิบสาม
* ซาอิส (725 ปีก่อนคริสตกาล – 715 ปีก่อนคริสตกาล) – ราชวงศ์ที่ยี่สิบสี่
* เมมฟิส (715 ปีก่อนคริสตกาล – 664 ปีก่อนคริสตกาล) – ราชวงศ์ที่ยี่สิบห้า (ผู้ปกครองชาวคูชมีศูนย์กลางอำนาจอยู่ที่เมืองแนปาตา ประเทศซูดาน แต่ทรงปกครองอียิปต์จากเมืองเมมฟิส)
* ซาอิส (664 ปีก่อนคริสตกาล – 525 ปีก่อนคริสตกาล) – ราชวงศ์ที่ยี่สิบหก
* เมมฟิส (525 ปีก่อนคริสตกาล – 404 ปีก่อนคริสตกาล) – ราชวงศ์ที่ยี่สิบเจ็ด (มณฑลอียิปต์ครั้งที่หนึ่งของจักรวรรดิอะคีเมนิด)
* ซาอิส (404 ปีก่อนคริสตกาล – 399 ปีก่อนคริสตกาล) – ราชวงศ์ที่ยี่สิบแปด
* เมนเดส (399 ปีก่อนคริสตกาล – 380 ปีก่อนคริสตกาล) – ราชวงศ์ที่ยี่สิบเก้า
* เซเบนนิตอส (380 ปีก่อนคริสตกาล – 343 ปีก่อนคริสตกาล) – ราชวงศ์ที่สามสิบ
* เมมฟิส (343 ปีก่อนคริสตกาล – 332 ปีก่อนคริสตกาล) – ราชวงศ์ที่สามสิบเอ็ด (มณฑลอียิปต์ครั้งที่สองของจักรวรรดิอะคีเมนิด)
* อะเล็กซานเดรีย (332 ปีก่อนคริสตกาล – ค.ศ. 641) – สมัยกรีก-โรมัน

นับตั้งแต่การพิชิตอียิปต์ของชาวมุสลิมในปี ค.ศ. 641 อียิปต์ก็ถูกปกครองจากการตั้งถิ่นฐานที่ตั้งอยู่ในบริเวณกรุงไคโรเก่าในปัจจุบัน ดังต่อไปนี้

* ฟุสฏ็อฏ (ค.ศ. 641 – ค.ศ. 750)
* อัลอัสคัร (ค.ศ. 750 – ค.ศ. 868)
* อัลเกาะฏออิ (ค.ศ. 868 – ค.ศ. 905)
* ฟุสฏ็อฏ (ค.ศ. 905 – ค.ศ. 972)
* ไคโร เมืองหลวงปัจจุบันตั้งแต่ปี ค.ศ. 972

หมวดหมู่:ประวัติศาสตร์อียิปต์
หมวดหมู่:รายชื่อเกี่ยวกับประเทศอียิปต์
บ้านร้าง

"**บ้านร้าง**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกในนิตยสาร*[[คอลเลียร์]]*ในสหรัฐอเมริกาเมื่อวันที่ 26 กันยายน ค.ศ. 1903 และตีพิมพ์ใน *[[นิตยสารสแตรนด์]]*ในสหราชอาณาจักรในเดือนตุลาคม ค.ศ. 1903 เป็นเรื่องสั้นลำดับแรกจากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด คืนชีพ|เรื่องสั้นเชอร์ล็อก โฮมส์ ชุด คืนชีพ]]*

แรงกดดันจากสาธารณชนบีบให้โคนัน ดอยล์ต้องชุบชีวิตเชอร์ล็อก โฮมส์ขึ้นมา และอธิบายการรอดชีวิตอย่างน่าอัศจรรย์ของโฮมส์หลังจากการต่อสู้สุดอันตรายกับศาสตราจารย์มอริอาร์ตีใน "ปัจฉิมปัญหา" เรื่องสั้นเรื่อง "บ้านร้าง" เป็นเรื่องราวของโฮมส์เรื่องแรกที่เกิดขึ้นหลังจากที่โฮมส์น่าจะเสียชีวิตที่น้ำตกไรเชินบัค ตามที่เล่าไว้ใน "ปัจฉิมปัญหา" ในขณะที่นวนิยายเรื่อง *[[หมาผลาญตระกูล]]* ซึ่งดอยล์เขียนขึ้นหลัง "ปัจฉิมปัญหา" เป็นเรื่องราวของเชอร์ล็อก โฮมส์ก่อนหน้าเหตุการณ์ที่น้ำตกไรเชินบัค

ดอยล์จัดอันดับให้ "บ้านร้าง" อยู่ในอันดับที่ 6 ในรายการเรื่องสั้นของโฮมส์ 12 เรื่องที่ชื่นชอบ

## ประวัติการตีพิมพ์
"บ้านร้าง" ตีพิมพ์ครั้งแรกในสหรัฐอเมริกาในนิตยสาร*[[คอลเลียร์]]*เมื่อวันที่ 26 กันยายน ค.ศ. 1903 และตีพิมพ์ในสหราชอาณาจักรใน*[[นิตยสารสแตรนด์]]*เมื่อเดือนตุลาคม ค.ศ. 1903 ในนิตยสาร*[[คอลเลียร์]]*มีภาพวาดประกอบ 7 ภาพวาดโดยเฟรดเดอริก ดอร์ สตีล ใน*นิตยสารสแตรนด์*มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด คืนชีพ|เรื่องสั้นเชอร์ล็อก โฮมส์ ชุด คืนชีพ]]* ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905

## อ้างอิงและบรรณานุกรม
;อ้างอิง

;บรรณานุกรม
* 
* 
* 
* 
* 
* 
* 
* 
* 

## แหล่งข้อมูลอื่น
*
*
*

หมวดหมู่:เรื่องสั้นเชอร์ล็อก โฮมส์
กษัตริย์ผู้ศักดิ์สิทธิ์

[thumb|531x531px|รูปพระคริสต์จาก[ฉากแท่นบูชาเกนต์|แท่นบูชาเกนต์ (ค.ศ. 1432)]]
ในสังคมประวัติศาสตร์หลายแห่ง ตำแหน่งของกษัตริย์มีความหมายศักดิ์สิทธิ์ ซึ่งเหมือนกับมหาปุโรหิตและผู้พิพากษา แนวคิดของเทวาธิปไตยนั้นมีความเกี่ยวข้องกัน ถึงแม้ว่า**กษัตริย์ผู้ศักดิ์สิทธิ์**ไม่จำเป็นต้องปกครองผ่านผู้มีอำนาจทางศาสนา แต่ตำแหน่งทางโลกนั้นมีความสำคัญทางศาสนาอยู่เบื้องหลัง

## ประวัติกษัตริย์ผู้ศักดิ์สิทธิ์
เซอร์เจมส์ จอร์จ เฟรเซอร์ใช้แนวคิดเรื่องกษัตริย์ผู้ศักดิ์สิทธิ์ในการศึกษาเรื่อง คาคบทองคำ (*The Golden Bough*) (ค.ศ. 1890 – 1915) ซึ่งเป็นเรื่องที่อ้างถึงตำนานของเร็กซ์ เนโมเรนซิส เฟรเซอร์ได้ยกตัวอย่างจำนวนมากที่อ้างถึงข้างด้านล่าง และเป็นแรงบันดาลใจให้กับการศึกษาตำนานและพิธีกรรม อย่างไรก็ตาม "ตำนานและพิธีกรรม หรือตำนาน-ผู้ประกอบพิธีกรรม, ทฤษฎี" ยังเป็นที่ถกเถียงกันอยู่ ปัจจุบัน นักวิชาการหลายคนเชื่อว่าตำนานและพิธีกรรมมีกระบวนทัศน์ร่วมกัน แต่ไม่ใช่สิ่งที่พัฒนามาจากอีกสิ่งหนึ่ง

จากข้อมูลของเฟรเซอร์ แนวคิดดังกล่าวมีรากฐานมาจากสมัยยุคก่อนประวัติศาสตร์และเกิดขึ้นทั่วโลกบนเกาะชวาและในแอฟริกาตอนใต้ของทะเลทรายซาฮารา โดยมีกษัตริย์นักบวชมีความเกี่ยวข้องกับการขอฝนและรับประกันความอุดมสมบูรณ์และความโชคดี กษัตริย์อาจจะทรงได้รับมอบหมายให้ทนทุกข์และชดใช้ให้กับประชาชนของพระองค์ ซึ่งหมายความว่ากษัตริย์อันศักดิ์สิทธิ์สามารถทรงเป็นเหยื่อที่กำหนดไว้ล่วงหน้าในการสังเวยมนุษย์ ไม่ว่าจะถูกสังหารเมื่อสิ้นสุดตำแหน่งหรือบูชายัญพระองค์เองในช่วงเวลาวิกฤต (เช่น บล็อตแห่งโดมัลเด)

ชนเผ่าอะซันติทรงเฆี่ยนตีกษัตริย์ที่ทรงได้รับเลือกใหม่ (อะซันเตเฮเน) ก่อนที่จะทรงขึ้นครองราชย์ เพื่อที่พระองค์จะทรงจดจำได้ว่ารู้สึกอย่างไรที่ต้องทนทุกข์ทรมานในฐานะบุรุษ เพื่อยับยั้งพระองค์ไว้ หลังจากนั้นพระองค์จึงได้รับพลังที่เหมือนเทพเจ้า ขณะที่เอาริกาเตือนให้นึกถึงวีรบุรุษผู้พิชิตที่กลับมายังกรุงโรมในชัยชนะของเขา เสียงชื่นชมยินดีของฝูงชนที่หลั่งไหลเข้ามากระทบอัตตาของเขา ว่าเขายังคงอยู่เป็นเพียงมนุษย์และต้องตาย

ตั้งแต่สมัยสัมฤทธิ์ในบริเวณตะวันออกใกล้ การขึ้นครองราชย์และการเจิมของพระมหากษัตริย์เป็นพิธีกรรมทางศาสนาที่สำคัญ ซึ่งสะท้อนให้เห็นในพระนาม "พระเมสสิยาห์" หรือ "พระคริสต์" ซึ่งแยกออกจากการเป็นกษัตริย์ทางโลก ดังนั้น กษัตริย์ซาร์กอนแห่งแอกแคดจึงเรียกตัวพระองค์เองว่าเป็น "ผู้แทนแห่งอิชตาร์" เช่นเดียวกับที่สมเด็จพระสันตะปาปาคาทอลิกสมัยใหม่รับบทบาทเป็น "ตัวแทนของพระคริสต์"

กษัตริย์ทรงได้รับการขนานนามว่าเป็นผู้เลี้ยงแกะตั้งแต่ช่วงสมัยแรกๆ เช่น คำที่ใช้กับผู้ปกครองแห่งสุเมเรียน เช่น ลูกัลบันดา ในสหัสวรรษที่ 3 ก่อนคริสตกาล ภาพลักษณ์ของผู้เลี้ยงแกะได้รวมเอาประเด็นของการเป็นผู้นำและความรับผิดชอบในการจัดหาอาหารและการคุ้มครอง ตลอดจนความเหนือกว่า

ในฐานะผู้ไกล่เกลี่ยระหว่างประชาชนและเทพเจ้า กษัตริย์อันศักดิ์สิทธิ์ได้รับการยกย่องด้วยภูมิปัญญาพิเศษ (เช่น โซโลมอนหรือกิลกาเมช) หรือการมองเห็น (เช่น ผ่านการหยั่งรู้หรือทำนายจากความฝัน)

## อ้างอิง


หมวดหมู่:มานุษยวิทยาศาสนา
หมวดหมู่:ปรัมปราวิทยาเปรียบเทียบ
หมวดหมู่:ลัทธิเพเกิน
หมวดหมู่:พระมหากษัตริย์ในตำนาน
หมวดหมู่:ต้นแบบดั้งเดิมเชิงปรัมปราวิทยา
ปากส์บริตันนิกา

***ปากส์บริตันนิกา*** (; , ดัดแปลงจาก *[[ปากส์โรมานา]]* ()) เป็นช่วงเวลาแห่งความสงบสุขระหว่างชาติมหาอำนาจ ซึ่งเป็นช่วงที่จักรวรรดิบริติชกลายเป็นชาติที่มีอำนาจของโลกและรับบทบาท "ตำรวจโลก"

ในช่วง ค.ศ. 1815 ถึง 1914 เป็นสมัยที่เรียกเป็น "ศตวรรษจักรวรรดิ" ของบริติช มีการเพิ่มดินแดนประมาณ  และประชากรเกือบ 400 ล้านคนเข้าในจักรวรรดิบริติช ชัยชนะเหนือฝรั่งเศสสมัยนโปเลียนทำให้บริเตนไม่มีคู่แข่งระหว่างประเทศที่จริงจัง นอกเหนือจากรัสเซียในเอเชียกลาง เมื่อรัสเซียพยายามขยายอิทธิพลเข้าในบอลข่าน บริเตนและฝรั่งเศสเอาชนะรัสเซียในสงครามไครเมีย (1853–1856) ซึ่งทำให้ช่วยปกป้องจักรวรรดิออตโตมัน

ราชนาวีของบริเตนควบคุมเส้นทางการค้าทางทะเลที่สำคัญส่วนใหญ่และไม่มีใครขัดขวางอำนาจทางทะเลของตน นอกเหนือจากการควบคุมอาณานิคมของตนเองอย่างเป็นทางการแล้ว สถานะที่โดดเด่นในการค้าโลกของบริเตนหมายความว่าจักรวรรดินี้สามารถควบคุมการเข้าถึงภูมิภาคต่าง ๆ ได้อย่างมีประสิทธิภาพ เช่น เอเชีย, อเมริกาเหนือ, โอเชียเนีย และแอฟริกา พ่อค้า ผู้ส่งของ และนายธนาคารชาวบริติชมีข้อได้เปรียบเหนือจักรวรรดิอื่น ๆ อย่างล้นหลาม ซึ่งนอกเหนือไปจากอาณานิคมของตนแล้วยังมีจักรวรรดิไม่เป็นทางการด้วย

## อ้างอิง

### ข้อมูล

* 
* 
* 
* 
* 
* 

; ข้อมูลปฐมภูมิ

* 

หมวดหมู่:สมัยวิกตอเรีย
หมวดหมู่:ศัพท์และวลีภาษาละติน
หมวดหมู่:จักรวรรดิบริติช
บริตันนิกา
กูลเยลโม วีการีโอ

**กูลเยลโม วีการีโอ** (; เกิด 7 ตุลาคม ค.ศ. 1996) เป็นนักฟุตบอลอาชีพชาวอิตาลี ปัจจุบันเล่นในตำแหน่งผู้รักษาประตูให้กับสโมสรฟุตบอลทอตนัมฮอตสเปอร์

## ระดับสโมสร
วีการีโอเปิดตัวในเซเรียซีกับเวเนเซียเมื่อวันที่ 5 มีนาคม 2017 ในเกมกับเตราโม

### คัลยารี
เมื่อวันที่ 17 กรกฎาคม 2019 เขาเซ็นสัญญา 5 ปีกับคัลยารี ในวันที่ 25 กรกฎาคม 2019 เขาย้ายไปร่วมทีมเปรูจาแบบยืมตัวจนจบฤดูกาล

### เอมโปลี
ในวันพฤหัสบดีที่ 9 กรกฎาคม 2021 เขาย้ายไปร่วมทีมเอมโปลีแบบยืมตัวพร้อมออปชั่นซื้อขาด ในวันเสาร์ที่ 18 มิถุนายน 2022 เอ็มโปลีใช้ออปชั่นซื้อขาด ในวันเสาร์ที่ 4 กุมภาพันธ์ 2023 วีการีโอทำการเซฟสามครั้งในลีกนัดที่พบกับโรมาซึ่งพวกเขาพ่ายแพ้ ในขณะที่การเซฟติดต่อกันของเขาได้รับเสียงปรบมือจากผู้ชมจำนวนมาก

## อ้างอิง

หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:นักฟุตบอลชาวอิตาลี
หมวดหมู่:ผู้เล่นสโมสรฟุตบอลเอมโปลี
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้รักษาประตูฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นอูดีเนเซกัลโช
หมวดหมู่:ผู้เล่นคัลยารีกัลโช
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศยูฟ่ายูโรปาลีก
วัตถุมวลต่ำกว่าดาวฤกษ์

**วัตถุมวลต่ำกว่าดาวฤกษ์** (substellar object หรือ substar) เป็นวัตถุทางดาราศาสตร์ที่มีมวลต่ำกว่าประมาณ 0.08 เท่าของมวลดวงอาทิตย์ ซึ่งต่ำกว่าขีดจำกัดของมวลที่ของดาวฤกษ์ที่จะทำให้เกิดปฏิกิริยาการหลอมนิวเคลียสของไฮโดรเจนได้ คำนิยามนี้ไม่คำนึงถึงว่าก่อตัวอย่างไร จะโคจรรอบดาวฤกษ์อื่นอยู่หรือไม่ ซึ่งอาจรวมถึงวัตถุมวลเท่าดาวเคราะห์ และ ดาวแคระน้ำตาล ซึ่งเคยจัดว่าเป็นดาวฤกษ์ เช่น EF Eridani B ในกลุ่มดาวแม่น้ำ

สมมติว่าวัตถุมวลต่ำกว่าดาวฤกษ์มีองค์ประกอบคล้ายกับดวงอาทิตย์ และมีขนาดใหญ่เท่ากับมวลดาวพฤหัสบดี (ประมาณ 10 -3 เท่าของมวลดวงอาทิตย์) เป็นอย่างน้อย รัศมีของวัตถุนั้นจะมีขนาดเท่ากับรัศมีดาวพฤหัสบดี (ประมาณ 0.1 เท่าของรัศมีดวงอาทิตย์) แกนกลางของวัตถุมวลต่ำกว่าดาวฤกษ์ซึ่งมีมวลต่ำกว่าขีดจำกัดการเผาไหม้ของไฮโดรเจนเล็กน้อยคือสสารสถานะเสื่อมซึ่งมีความหนาแน่น ≈103 g/cm3 แต่ระดับการบีบอัดนี้จะยิ่งเกิดขึ้นน้อยถ้ามวลน้อยลง จนอาจมีความหนาแน่นแค่ 10 g/cm3 ยิ่งมวลน้อยก็จยิ่งมีความหนาแน่นน้อย ทำให้รัศมีถูกดึงไว้ให้คงโดยประมาณ

วัตถุมวลต่ำกว่าดาวฤกษ์ที่มีมวลต่ำกว่าขีดจำกัดการเผาไหม้ของไฮโดรเจนแค่เพียงเล็กน้อยสามารถเริ่มการหลอมนิวเคลียสไฮโดรเจนที่แกนกลางได้ชั่วคราว แต่ถึงแม้ว่าจะผลิตพลังงานได้บ้าง ก็จะไม่เพียงพอที่จะเอาชนะกลไกเคลวิน–เฮ็ล์มฮ็อลทซ์ของวัตถุได้ วัตถุที่มีมวลมากกว่า 0.013 เท่าของมวลดวงอาทิตย์สามารถเกิดการหลอมรวมดิวเทอเรียมได้ชั่วคราว แต่ดิวเทอเรียมจะหมดลงใน 106 ถึง 108 ปี นอกจากนั้นแล้ว การแผ่รังสีเพียงอย่างเดียวจากวัตถุมวลต่ำกว่าดาวฤกษ์ดวงเดียวคือเกิดจากการปลดปล่อยพลังงานศักย์โน้มถ่วงซึ่งจะทำให้วัตถุค่อย ๆ เย็นลงและหดตัวลง วัตถุมวลต่ำกว่าดาวฤกษ์ที่โคจรรอบดาวฤกษ์จะค่อย ๆ หดตัวลง และได้รับความณ้อนจากดาวฤกษ์ เข้าสู่ สมดุลรังสี และปล่อยพลังงานออกมามากกว่าที่ได้รับจากดาวฤกษ์

## ดูเพิ่มเติม
* ดาวแคระน้ำตาล
* ดาวแคระน้ำตาลเล็ก
* วัตถุมวลเท่าดาวเคราะห์
* พลาเนทาร์

## อ้างอิง

หมวดหมู่:ประเภทของดาวฤกษ์
หมวดหมู่:ประเภทของดาวเคราะห์
จังหวะหัวใจ

**จังหวะหัวใจ** () เป็นซีรีส์โทรทัศน์ของเกาหลีใต้ที่กำลังออกอากาศอยู่ นำแสดงโดย อก แท็ก-ย็อน, ว็อน จี-อัน, พัก คัง-ฮย็อน และยุน โซ-ฮี ออกอากาศตอนแรกทางช่อง KBS2 ในวันที่ 26 มิถุนายน 2023 และออกอากาศทุกวันจันทร์และวันอังคาร เวลา 21:45 น. (เวลามาตรฐานเกาหลี) นอกจากนี้ยังมีการสตรีมบนแอมะซอนไพรม์วิดีโอ ในบางภูมิภาค

## เรื่องย่อ
ลูกครึ่งมนุษย์ครึ่งแวมไพร์ ซ็อน อู-ฮย็อล (อก แท็ก-ย็อน) เริ่มใช้ชีวิตร่วมกับหญิงสาวผู้เย็นชา จู อิน-แฮ (ว็อน จี-อัน) ทั้งสองตกหลุมรักกันนำความอบอุ่นเข้ามาในชีวิตของพวกเขา

## อ้างอิง

หมวดหมู่:ละครโทรทัศน์เกาหลีใต้
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์เกาหลีใต้ในปี พ.ศ. 2566
วัตถุมวลเท่าดาวเคราะห์

[thumb| [สเปกตรัมแสงของวัตถุที่สงสัยว่าเป็นวัตถุมวลเท่าดาวเคราะห์ 6 ชิ้น]]
**วัตถุมวลของดาวเคราะห์** (**plane**tary-**m**ass **o**bject) หรือเรียกย่อว่า **พลาเนโม** (planemo) เป็นคำทั่วไปสำหรับวัตถุที่มีมวลมากกว่าวัตถุขนาดเล็กในระบบสุริยะ แต่เล็กกว่าของ ดาวแคระน้ำตาล หรือ ดาวฤกษ์ ซึ่งมีแกนกลางที่มีความร้อนอยู่ วัตถุขนาดนี้ไม่สามารถกลายเป็นดาวฤกษ์ได้ และล่องลอยอยู่ในอวกาศ วัตถุมวลเท่าดาวเคราะห์หลายดวงที่โคจรรอบดาวฤกษ์คือ ดาวเคราะห์ แต่คำนี้หมายความรวมถึงวัตถุทั้งหมดภายในช่วงขนาดนี้ด้วย ชื่อเรียกย่อว่า "พลาเนโม" นั้นยังไม่ได้ถูกนำมาใช้ทั่วไปในบริบททางวิทยาศาสตร์

## ที่มาของชื่อเรียก
คำอธิบายคำว่า "พลาเนโม" สำหรับใช้เรียกวัตถุที่มีมวลประมาณเท่าดาวเคราะห์นี้ถูกเสนอต่อสหพันธ์ดาราศาสตร์สากลโดยกิบร์ บัสรี (Gibor Basri) ศาสตราจารย์ด้านดาราศาสตร์แห่งมหาวิทยาลัยแคลิฟอร์เนีย เบิร์กลีย์ โดยในตอนนั้นในหมู่นักดาราศาสตร์กำลังโต้เถียงเกี่ยวกับคำจำกัดความของดาวเคราะห์ ตามคำนิยามของเขาแล้ว พลาเนโมคือ "วัตถุท้องฟ้าที่ไม่ผ่านปฏิกิริยาการหลอมนิวเคลียสในช่วงอายุของมัน (คงรูปทรงกลม เนื่องจากความโน้มถ่วง)" ไม่ว่าจะอยู่ในวงโคจรหรือไม่ก็ตาม

## การค้นพบ
วัตถุมวลเท่าดาวเคราะห์ชิ้นแรกที่ถูกพบนอกระบบสุริยะถูกพบโคจรรอบพัลซาร์ PSR B1257+12 ถูกพบในปี 1992 โดยอเล็กซานเดร์ โวลส์ชาน จากที่ก่อนหน้านี้เคยเชื่อกันว่าน่าจะมีแค่ดาวฤกษ์ในแถบลำดับหลักเท่านั้นที่มีดาวเคราะห์โคจรได้ จึงสร้างความประหลาดใจให้นักดาราศาสตร์เป็นอย่างมาก

ในปี 2005 Cha 110913-773444 ถูกค้นพบโดย กล้องโทรทรรศน์อวกาศสปิตเซอร์ วัตถุนี้มีขนาดประมาณ 8 เท่าของดาวพฤหัสบดี และคาดว่ามีอายุประมาณ 50-1 ล้านปี ล้อมรอบด้วยจานฝุ่น อยู่ห่างจากโลกประมาณ 500 ปีแสง

## อ่านเพิ่มเติม
* ดาวเคราะห์แคระ
* ดาวเคราะห์นอกระบบ
* ดาวเคราะห์พเนจร
* ดาวเคราะห์น้อย

## อ้างอิง

หมวดหมู่:วัตถุทางดาราศาสตร์
อะมาร์นา

**อะมาร์นา** () หรือ **อัลอะมารนะฮ์** () เป็นโบราณสถานของอียิปต์ที่เป็นที่ตั้งซากเมืองหลวงในช่วงปลายราชวงศ์ที่สิบแปด เมืองแห่งนี้เริ่มสร้างขึ้นเมื่อ 1346 ปีก่อนคริสต์ศักราช โดยสร้างขึ้นตามพระราชประสงค์ของฟาโรห์อะเคนอาเตน และถูกทิ้งร้างไม่นานหลังจากที่พระองค์เสด็จสวรรคตเมื่อ 1332 ปีก่อนคริสต์ศักราช ชื่อที่ชาวอียิปต์โบราณได้เรียกเมืองนั้นทับศัพท์มาเป็นภาษาอังกฤษว่า **อะเคตอาเตน** หรือ **อะคิตอาตอน** ซึ่งแปลว่า "ขอบฟ้าแห่งอาเตน"

สถานที่ดังกล่าวอยู่บนฝั่งตะวันออกของแม่น้ำไนล์ ซึ่งปัจจุบันคือเขตผู้ว่าการอัลมินยาของประเทศอียิปต์ อยู่ห่างจากเมืองอัลมินยาไปทางใต้ประมาณ 58 กิโลเมตร (36 ไมล์) ห่างจากกรุงไคโร เมืองหลวงของอียิปต์ ไปทางใต้ 312 กิโลเมตร (194 ไมล์) และห่างจากเมืองลักซอร์ (ซึ่งเป็นที่ตั้งของเมืองหลวงเก่าอย่างเมืองทีบส์ไปทางเหนือ 402 กิโลเมตร (250 ไมล์)) เมืองดีรมะวาส ซึ่งอยู่ทางทิศตะวันตกตรงข้ามกับเมืองอะมาร์นา ทางฝั่งตะวันออกของเมืองอะมาร์นามีหมู่บ้านในช่วงสมัยใหม่หลายหมู่บ้าน ซึ่งมีหมู่บ้านหลักคือ อิ-ติลล์ ในทางเหนือและอัลฮักก์กันดิล ในทางใต้

บริเวณดังกล่าวมีกิจกรรมที่รุ่งเรืองตั้งแต่สมัยอะมาร์นาจนถึงยุคโรมันในภายหลัง

## อ้างอิง

## ข้อมูล
* 

## แหล่งข้อมูลอื่น

* 
*  – Shows just a few, but stunning, examples of the art of the Amarna period.
* 
*  – 3D visualisation of the city developed by Paul Docherty.

หมวดหมู่:เมืองหลวงเก่าของอียิปต์
หมวดหมู่:เมืองในอียิปต์โบราณ
พี-ราเมส

**พี-ราเมส** (, ; อียิปต์โบราณ:  แปลว่า "บ้านของราเมสเซส") เป็นเมืองหลวงใหม่ที่สถาปนาขึ้นในช่วงสมัยราชวงศ์ที่สิบเก้าโดยฟาโรห์ราเมสเซสที่ 2 (1279–1213 ปีก่อนคริสต์ศักราช) ที่หมู่บ้านกันติร์ ซึ่งอยู่ใกล้กับโบราณสถานเมืองอะวาริส เมืองพี-ราเมสเป็นสถานที่ของพระราชวังฤดูร้อนในช่วงรัชสมัยฟาโรห์เซติที่ 1 (ประมาณ 1290–1279 ปีก่อนคริสต์ศักราช) และอาจจะถูกสร้างขึ้นโดยฟาโรห์ราเมสเซสที่ 1 (ประมาณ 1292–1290 ปีก่อนคริสต์ศักราช) ในช่วงที่พระองค์ทรงเป็นขุนนางในช่วงการปกครองของฟาโรห์ฮอร์เอมเฮบ

## การค้นพบ
[thumb|แผนที่ของ[อียิปต์ล่างที่ปรากฏตำแหน่งของเมืองทานิสและอะวาริส ซึ่งอยู่ใกล้กับเมืองพี-ราเมส]]
ในปี ค.ศ. 1884 ฟลินเดอรส์ เพตรีได้เดินทางมาถึงอียิปต์เพื่อเริ่มการขุดค้น โดยการขุดค้นครั้งแรกของเพตรีอยู่ที่เมืองทานิส ซึ่งเดินทางมาพร้อมกับคนงานจำนวน 170 คน ซึ่งต่อมาในคริสต์ทศวรรษ 1930 ซากปรักหักพังที่เมืองทานิสถูกสำรวจโดยปีแยร์ ม็องแต กองเศษหินจากสมัยรามเสสที่แตกหักจำนวนมากที่เมืองทานิส เป็นหลักฐานให้นักโบราณคดีระบุว่าเป็นเศษหินมาจากเมืองพี-ราเมส แต่ในที่สุดแล้วก็ได้รับการพิสูจน์ว่าไม่ปรากฏอนุสาวรีย์และจารึกเหล่านี้ถูกสร้างขึ้นบริเวณดังกล่าว

ในปี ค.ศ. 1960 มันเฟรด เบียตัคทราบได้ว่า เมืองพี-ราเมส ซึ่งเป็นที่รู้กันดีว่าตั้งอยู่ที่แม่น้ำสาขาตะวันออกสุดของแม่น้ำไนล์ เบียตัคจึงพยายามทำแผนที่แม่น้ำสาขาทั้งหมดของบริเวณดินดอนสามเหลี่ยมปากแม่น้ำไนล์โบราณอย่างระมัดระวังและพบว่าแม่น้ำสาขาเปลูเซีย ซึ่งอยู่ทางตะวันออกสุดในรัชสมัยของฟาโรห์ราเมสเซส ในขณะที่แม่น้ำสาขาทานิส (เช่น แม่น้ำสาขาที่เมืองทานิสตั้งอยู่) นั้นไม่มีอยู่จริง ดังนั้น การขุดค้นจึงเริ่มขึ้นที่บริเวณที่ค้นพบเครื่องปั้นดินเผาจากสมัยราเมสเซสมากที่สุด ซึ่งก็คือบริเวณเตลล์ อัลดับอะฮ์ และกันติร์ ถึงแม้ว่าจะไม่ปรากฏร่องรอยของที่อยู่อาศัยก่อนหน้านี้ที่ปรากฏให้เห็นบนพื้นผิว แต่ในไม่ช้าการค้นพบก็ระบุว่า เตลล์ อัลดับอะฮ์ เป็นเมืองหลวงอะวาริสของผู้ปกครองฮิกซอส ส่วนหมู่บ้านกันติร์ได้รับการยอมรับว่าเป็นที่ตั้งของเมืองหลวงพี-ราเมสจากช่วงสมัยราเมสเซส หมู่บ้านกันติร์หรือเมืองพี-ราเมส ตั้งอยู่ห่างออกไปประมาณ 30 กิโลเมตร (19 ไมล์) ไปทางใต้ของเมืองทานิส ส่วนเตลล์ อัลดับอะฮ์ ซึ่งเป็นที่ตั้งของเมืองอะวาริส ซึ่งตั้งอยู่ทางใต้ของหมู่บ้านกันติร์ ประมาณ 2 กิโลเมตร (1.2 ไมล์)

ในปี ค.ศ. 2017 นักโบราณคดีจากพิพิธภัณฑ์รอยเมอร์และเพลิไซอุสได้ขุดพบรอยเท้าเด็กที่ก้นครก และชิ้นส่วนของผนังทาสี ซึ่งอาจจะเป็นปูนเปียกเฟรสโกที่รอการศึกษาเพิ่มเติม โดยเชื่อกันว่าใช้เป็นของตกแต่งที่สถานที่อย่างพระราชวังหรือวิหาร

## อ้างอิง


หมวดหมู่:เมืองในอียิปต์โบราณ
หมวดหมู่:แหล่งโบราณคดีในประเทศอียิปต์
หมวดหมู่:ดินดอนสามเหลี่ยมปากแม่น้ำไนล์
หมวดหมู่:ฟาโรห์แรเมซีสที่ 2
หมวดหมู่:เมืองหลวงเก่าของอียิปต์
หมวดหมู่:หนังสือปฐมกาล
หมวดหมู่:เมืองในโทราห์
ความฝันของเมียชาวประมง

***ความฝันของเมียชาวประมง*** (; , "หมึกยักษ์และนักดำน้ำงมหอย") เป็นภาพพิมพ์แผ่นไม้โดยโฮกูไซ ศิลปินชาวญี่ปุ่น ภาพพิมพ์นี้เป็นส่วนหนึ่งของคิโนเอะโนะโคมัตสึ ('ต้นสนต้นอ่อน') ชุดหนังสือสามเล่มใน*[[ชุงงะ]]* ศิลปะเร้ากามารมณ์แนวภาพอูกิโยะที่ตีพิมพ์ครั้งแรกใน ค.ศ. 1814 และกลายเป็นผลงานชุงงะที่มีชื่อเสียงที่สุดของโฮกูไซ โดยใช้แนวเรื่องที่มักพบได้บ่อยในศิลปะญี่ปุ่น ภาพนี้ปรากฏ*[[อามะ (การดำน้ำ)|อามะ]]* (นักดำน้ำงมหอยหญิง) ล้อมไปด้วยแขนของปลาหมึกยักษ์สองตัว ตัวที่ใหญ่กว่าเลียอวัยวะเพศหญิงของเธอ ขณะที่ตัวที่เล็กกว่าซึ่งเป็นลูกของมันดื่มด่ำกับปากและหัวนมข้างซ้ายของฝ่ายหญิง

ภาพนี้มักได้รับการอ้างว่าเป็นตัวบุกเบิกผลงานแบบกามารมณ์หนวดรยางค์ (tentacle erotica) ซึ่งได้รับความนิยมในแอนิเมชันญี่ปุ่นสมัยใหม่และมังงะนับตั้งแต่ช่วงปลายคริสต์ศตวรรษที่ 20 เป็นต้นมา อย่างไรก็ดี ผลงานกามารมณ์หนวดรยางค์สมัยใหม่ให้ความสนใจที่การถูกฝืนบังคับให้ร่วมเพศมากกว่าการมีปฏิสัมพันธ์อย่างพึงพอใจระหว่างกันในแบบของโฮกูไซ ศิลปินหลายคนรวมถึงปาโบล ปิกาโซ ได้รับอิทธิพลจากภาพนี้ ใน ค.ศ. 1903 เขาวาดภาพนี้ในแบบของตนเอง ซึ่งต่อมานำมาจัดแสดงในนิทรรศการพิพิธภัณฑ์ปิกาโซ ค.ศ. 2009 ภายใต้ชื่อ*Secret Images* ร่วมกับภาพวาดและพิมพ์แกะลายอื่นอีก 26 ชิ้น จัดแสดงถัดจากภาพต้นฉบับของโฮกูไซอีก 16 ชิ้น ซึ่งชี้ให้เห็นถึงอิทธิพลของศิลปะญี่ปุ่นช่วงคริสต์ศตวรรษที่ 19 ที่มีต่อผลงานของปิกาโซ มาซามิ เทราโอกะ ศิลปินชาวญี่ปุ่น–อเมริกัน ยังได้รับอิทธิพลจาก*ความฝันของเมียชาวประมง* โดยสร้างภาพตัวละครหญิงที่เป็นนักดำน้ำงมไข่มุกกำลังสมสู่กับหมึกเป็นตัวแทนของพลังสตรีปรากฏอยู่ในผลงานอยู่บ่อยครั้ง

## อ้างอิง

### รายการอ้างอิง
* 
*  Retrieved 9 November 2010.
* 
* Forrer, Mathi (1992). *Hokusai: Prints and Drawings*.
* 
* 
* 
* 
* 
* 
* 
* 

## แหล่งข้อมูลอื่น
*

หมวดหมู่:สัตว์ในศิลปะ
หมวดหมู่:ชุงงะ
หมวดหมู่:โฮกูไซ
หมวดหมู่:ตัวละครที่เป็นหมึกสาย
แนปาตา

**แนปาตา**  (อียิปต์โบราณ *Npt*, *Npy*; เมโรอิติก *Napa*;  และ Ναπάται) เป็นเมืองของราชอาณาจักรคูชโบราณ ซึ่งตั้งอยู่ที่บริเวณแก่งน้ำตกที่สี่ของแม่น้ำไนล์ โดยตั้งอยู่ประมาณ 1.5 กิโลเมตรจากฝั่งตะวันออกของแม่น้ำที่ที่ตั้งของเมืองการิมาในประเทศซูดานปัจจุบัน เมืองแนปาตาเคยเป็นที่ตั้งถิ่นฐานถาวรทางตอนใต้สุดของราชอาณาจักรใหม่ของอียิปต์ (ระหว่างศตวรรษที่ 16-11 ก่อนคริสตกาล) และเป็นที่ตั้งของเจเบล บาร์คาล ซึ่งเป็นศูนย์กลางชองลัทธิบูชาเทพอามุนในราชอาณาจักรคูช และเมืองแนปนาตาเคยเป็นเมืองหลวงของราชวงศ์ที่ยี่สิบห้าแห่งอียิปต์ และหลังจากราชอาณาจักรคูชล่มสลายใน 663 ปีก่อนคริสตกาล และเมื่อ 593 ปีก่อนคริสตกาล เมืองแนปาตาถูกชาวอียิปต์บุกเข้าและได้ย้ายเมืองหลวงของราชอาณาจักรคูชไปยังที่เมืองเมโรวี ถึงแม้หลังจากการย้ายเมืองหลวงในครั้งดังกล่าว เมืองแนปาตาก็ยังคงเป็นศูนย์กลางทางศาสนาหลักของราชอาณาจักรต่อไป เมืองนี้ถูกบุกเข้ายึดเป็นครั้งที่สองโดยชาวโรมันเมื่อ 23 ปีก่อนคริสตกาล แต่ได้รับการบูรณะปฏิสังขรณ์และยังคงเป็นศูนย์กลางที่สำคัญของลัทธิบูชาเทพอามุน

คำว่า "แนปาตา" หรือ "สมัยแนปาตา" ยังสามารถหมายถึงการปกครองของชาวคูชตั้งแต่ช่วง 750 ปีก่อนคริสตกาลจนถึง 270 ปีก่อนคริสตกาล เมื่อแนปาตาสูญเสียความสำคัญเชิงสัญลักษณ์ในฐานะสถานที่ฝังพระศพของราชวงศ์ ซึ่งราชวงศ์ได้ย้ายไปฝังพระศพที่เมโรวีแทน โดยช่วงเวลาต่อมาของประวัติศาสตร์ราชอาณาจักรคูชเรียกว่า สมัยเมโรวี ซึ่งจะดำเนินต่อไปจนถึงการล่มสลายของราชอาณาจักร

## อ้างอิง


หมวดหมู่:เมืองในอียิปต์โบราณ
หมวดหมู่:อาณาจักรคุช
หมวดหมู่:ยุคเหล็ก
ไอศวรรยา อริยะวัฒนา

**ไอศวรรยา อริยะวัฒนา** (เกิด 18 สิงหาคม พ.ศ. 2526) ชื่อเล่น **แอม** เป็นนักแสดงหญิงข้ามเพศชาวไทย มีชื่อเสียงจากภาพยนตร์เรื่อง *[[เพลงสุดท้าย]]* (2549) และ *[[ป่าตองเกิร์ล]]* (2557)

## ประวัติ
เธอจบการศึกษาปริญญาตรีจากมหาวิทยาลัยราชภัฏสวนสุนันทา เมื่อปี พ.ศ. 2549 เธอได้แสดงภาพยนตร์เรื่อง *[[เพลงสุดท้าย]]* ที่กำกับโดย พิศาล อัครเศรณี ในภาพยนตร์เป็นหญิงข้ามเพศที่มีความสามารถในการแสดงและตกหลุมรักกับนักร้อง ซึ่งขัดกับเจตนารมณ์ของเธอ

ในปี พ.ศ. 2557 เธอได้แสดงภาพยนตร์ฉายในประเทศเยอรมนีเรื่อง *[[ป่าตองเกิร์ล]]* ที่กำกับโดย ซูซาน ซาโลเนน ในเรื่องเป็นหญิงลึกลับชาวไทยที่ตกหลุมรักนักท่องเที่ยวหญิงชาวเยอรมนี แต่อัตลักษณ์ทางเพศเป็นกะเทย การเปลี่ยนแปลงทางร่างกายของเธอเป็นจุดเด่นในภาพยนตร์เรื่องนี้

จากการแสดงภาพยนตร์ ในปี พ.ศ. 2559 เธอได้รับรางวัลกริมมี–พริส สาขาดารานำหญิง ถือเป็นครั้งแรกที่หญิงข้ามเพศได้รับรางวัลดารานำหญิงจากเวทีประกาศในประเทศเยอรมนี

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2526
หมวดหมู่:บุคคลที่ยังมีชีวิตอยู่
หมวดหมู่:นักแสดงไทยที่มีความหลากหลายทางเพศ
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:หญิงข้ามเพศชาวไทย
ไททานิก: แอดเวนเจอร์เอาต์ออฟไทม์

***ไททานิก: แอดเวนเจอร์เอาต์ออฟไทม์*** () เป็นเกมผจญภัยแบบชี้แล้วคลิก ค.ศ. 1996 ที่ได้รับการพัฒนาโดยบริษัทไซเบอร์ฟลิกซ์ และเผยแพร่ในสหรัฐ รวมถึงสหราชอาณาจักร โดยบริษัทจีทีอี เอนเตอร์เทนเมนต์ และยูโรเพรส ตามลำดับ สำหรับไมโครซอฟท์ วินโดวส์ และแมคอินทอช เกมนี้อุบัติขึ้นในรูปแทนเสมือนจริงของอาร์เอ็มเอส ''ไททานิก'' โดยผู้เล่นสวมบทบาทเป็นสายลับอังกฤษที่ถูกส่งย้อนเวลากลับไปในคืนสุดท้ายของ*ไททานิก* และต้องทำภารกิจที่ล้มเหลวก่อนหน้าเพื่อป้องกันสงครามโลกครั้งที่หนึ่ง, การปฏิวัติรัสเซีย และสงครามโลกครั้งที่สองเกิดขึ้น ส่วนรูปแบบการเล่นเกี่ยวข้องกับการสำรวจเรือและการไขปริศนา เกมนี้มีหลายผลลัพธ์ และตอนจบของเกมขึ้นอยู่กับปฏิสัมพันธ์ของผู้เล่นกับตัวละครและการใช้ไอเทม

เกมดังกล่าวสร้างขึ้นด้วยเอนจินดรีมแฟกทอรีซึ่งเป็นกรรมสิทธิ์ของบริษัทไซเบอร์ฟลิกซ์ ที่ใช้ในการสร้างเกม*[[ดัสต์: อะเทลอฟเดอะไวเออร์ดเวสต์]]* ส่วนทีมพัฒนาได้ทำการวิจัยอย่างครอบคลุมเพื่อให้แน่ใจว่ามีความถูกต้องทางประวัติศาสตร์ รวมถึงสร้างสภาพแวดล้อม 3 มิติภายในและภายนอกของเรือนี้ขึ้นมาใหม่อย่างแม่นยำ เช่นเดียวกับเกม*ดัสต์* แอนิเมชันของเกม*ไททานิก*ได้ทำโดยการซ้อนภาพนิ่งของนักแสดงหลายภาพเพื่อสร้างการเคลื่อนไหวของปากและใบหน้า ด้วยยอดการจัดจำหน่ายที่สูงกว่า 1.5 ล้านหน่วย ทำให้เกม*ไททานิก*ประสบความสำเร็จในเชิงพาณิชย์ เกมนี้ได้รับคำวิจารณ์โดยทั่วไปในแง่บวกจากนักวิจารณ์ ซึ่งยกย่องเรื่องราว, บรรยากาศ และสันทนาการของเรือ แม้ว่าจะมีการติเตียนเกี่ยวกับแอนิเมชันของตัวละครและปริศนาบางส่วน

## อ้างอิง
**การอ้างอิง**

**บรรณานุกรม**

* 

## แหล่งข้อมูลอื่น
* Official website (archived)
* 

หมวดหมู่:วิดีโอเกมที่ออกวางจำหน่ายในปี พ.ศ. 2539
หมวดหมู่:เกมสำหรับวินโดวส์
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมเกี่ยวกับการเดินทางข้ามเวลา
หมวดหมู่:วิดีโอเกมที่มีฉากในลอนดอน
หมวดหมู่:วิดีโอเกมที่พัฒนาขึ้นในสหรัฐ
กุหลาบดำ ส.จ.เปี๊ยกอุทัย

**กุหลาบดำ ส.จ.เปี๊ยกอุทัย** มีชื่อจริงว่า **สมบูรณ์ มีสิทธิ์ดี** (ชื่อเล่น เขียว) เกิดเมื่อวันที่ 24 กันยายน พ.ศ. 2541 เป็นนักมวยไทยชาวไทย

## ประวัติ
กุหลาบดำเป็นลูกชาวนา บิดาชื่อจำเริญ มารดาชื่อนางเหียด บ้านเกิดอยู่ที่อำเภอเมืองสุรินทร์ จังหวัดสุรินทร์ เป็นบุตรคนโตในบรรดาพี่น้อง 5 คน มีน้องชายเป็นนักมวยไทยเช่นกันชื่อ ไท ส.จ.เปี๊ยกอุทัย และน้องสาวอีก 3 คน ชื่อ หิรัญญา, หิรัญ และเบญจพร

กุหลาบดำชื่นชอบมวยมาตั้งแต่เด็ก ได้ชกมวยครั้งแรกเมื่ออายุ 8 ปี ที่งานฝังลูกนิมิตที่วัดบ้านจาน บิดาเห็นว่ามีแววจึงทำค่ายมวยเล็ก ๆ ชื่อว่า "ส.กัลยาณี" และด้วยมีชื่อเล่นว่า "เขียว" จึงใช้ชื่อขึ้นชกว่า **เขียวมรกต ส.กัลยาณี** ชกมวยในแถบภาคอีสาน จนมีรายได้จากการชกมวยเพิ่มขึ้นเรื่อย ๆ 

กุหลาบดำเมื่ออายุราว 15-16 ปี ตัดสินใจเดินทางเข้ากรุงเทพตามคำชักชวนของเพื่อนพ่อที่เป็นเทรนเนอร์อยู่ในค่ายสมรักษ์ คำสิงห์ แต่เมื่ออยู่ได้สักพักประมาณ 6 เดือน เห็นว่าปรับตัวได้ยาก จึงกลับไปสุรินทร์บ้านเกิดเช่นเดิม ภายหลังสมรักษ์ได้ฝากกุหลาบดำให้ไปอยู่กับค่าย สจ.เปี๊ยกอุทัย ในราว พ.ศ. 2557 ได้ชื่อว่ากุหลาบดำที่นี่ และได้ อาจารย์สมพร แก้วกัณหา อดีตนักมวยฝีมือดีจากจังหวัดนครสวรรค์ มาเป็นเทรนเนอร์ซ้อมเรื่อยมา

ระหว่าง พ.ศ. 2559-2560 กุหลาบดำประสบความสำเร็จอย่างมาก ไม่แพ้ใคร 7 ไฟต์ติดต่อกันที่สนามมวยเวทีช่อง 7 สี จนได้เสื้อสามารถ หลังจากนั้นได้ครองแชมป์สนามมวยเวทีลุมพินีและแชมป์ประเทศไทย  ได้เซ็นสัญญากับวันแชมเปียนชิพเมื่อเดือนกันยายน พ.ศ. 2562  และได้ประเดิมสนามแข่งขันเมื่อ 6 กันยายน พ.ศ. 2562 ที่นครโฮจิมินห์ ประเทศเวียดนาม

## ชีวิตส่วนตัว
กุหลาบดำได้ศึกษา กศน.ชั้นมัธยมปลาย มีภรรยาชื่อ วนิดา เข็มเพชร (ใหม่) เป็นชาวสุรินทร์เช่นกัน มีบุตรชายชื่อ จักรภัทร มีสิทธิ์ดี (แชมป์)

## อ้างอิง

หมวดหมู่:นักมวยไทยชาวไทย
หมวดหมู่:นักมวยจากจังหวัดสุรินทร์
หมวดหมู่:บุคคลจากอำเภอเมืองสุรินทร์
หมวดหมู่:บุคคลจาก กศน.
พระนางจันทรวรเทวี

**พระนางจันทรวรเทวี** (เขมร : ព្រះ​នាង​ច័ន្ទតារាវត្តី, โรมัน : Chantraworadevi) พระองค์เป็นพระมเหสีของพระเจ้าตระซ็อกประแอม (พ.ศ.1879-1883) เป็นพระราชมารดาในพระบรมนิพพานบทและพระสิทธานราชา อย่างไรก็ตามนักประวัติศาสตร์สมัยใหม่ยังหาข้อสรุปถึงการมีอยู่จริงของตัวตนของนาง

## พระราชประวัติ
พระองค์เป็นพระราชธิดาในพระเจ้าชัยวรมันที่ 9 และพระนางองค์ราชเทวี

พระองค์ทรงอภิเษกสมรสกับพระองค์ชัย พระราชปนัดดาในพระเจ้าชัยอินทรวรมันที่ 4 แห่งจามปา และเป็นพระญาติทางพระราชมารดาในปี พ.ศ. 1833 หลังจากอภิเษกสมรส (พระเจ้าชัยวรมันที่ 9) ทรงพระราชทานเมืองทางตอนใต้ใกล้เมืองจตุมุขให้ปกครอง ครั้นถึงปี พ.ศ. 1879 ใด้เกิดการจลาจลขึ้นในเมืองพระนครหลวงทำให้พระเจ้าชัยปรเมศวรถูกลอบปลงพระชนม์เสด็จสวรรคตบรรดาขุนนางสรรพมุขมนตรีทั้งหลายจึงอัญเชิญพระองค์ชัยผู้เป็นพระราชบุตรเขยขึ้นเสวยราชสมบัติเป็นพระมหากษัตริย์แห่งกรุงศรียโศธรปุระเฉลิมพระนาม *[[พระเจ้าแตงหวาน|พระบาทศรีสุริโยพันธุ์]]* จากนั้นจึงสถาปนาพระนางจันทรวรเทวีขึ้นเป็นพระอัครมเหสี หลังจากอภิเษกสมรสได้ 45 ปีและสถาปนา พระบรมนิพพานบท พระราชโอรสองค์โตขึ้นเป็นพระอุปราชขณะมีพระชนม์มายุ 44 พรรษา ซึ่งเหตุการณ์นี้เองที่นักวิชาการกัมพูชามองว่าพระองค์ชัยหรือพระศรีสุริโยพันธุ์ที่ 1 กับพระเจ้าแตงหวานไม่ใช่บุคคลคนเดียวกัน ซึ่งสรุปได้ว่าพระเจ้าแตงหวานเป็นเพียงบุคคลในตำนานนิทานพื้นบ้าน นักวิชาการให้น้ำหนักว่าพระบาทศรีสุริโยพันธุ์นั้นทรงเป็นเชื้อพระวงศ์มาก่อนแน่นอน เพราะในขณะนั้นราชวงศ์มหิธรปุระ ยึดถือระบบชนชั้นวรรณะแบบอินเดียอย่างเข้มข้น การที่พระนางจันทรวรเทวีซึ่งมีวรรณะกษัตริย์จะไปสมรสกับชนชั้นศูทร (ไพร่) ย่อมขัดแย้งกับประเพณีของบ้านเมืองในขณะนั้น

พระเจ้าตระซ็อกประแอมได้ลอบปลงพระชนม์พระเจ้าชัยวรมันที่ 9 ด้วยพระแสงหอกลำแพง จนสวรรคตเมื่อ พ.ศ. 1879 ต่อมาบรรดานาหมื่นสรรพมุขมนตรีทั้งหลายจึงพร้อมใจกันถวายราชสมบัติให้ขึ้นสืบราชบัลลังก์เป็นพระมหากษัตริย์อาณาจักรพระนคร และทรงรับพระนางจันทรวรเทวี พระราชธิดาในพระเจ้าชัยวรมันที่ 9 เป็นสมเด็จพระอัครมเหสี ขณะนั้นพระเจ้าตระซ็อกประแอมมีพระชนมายุ 70 ปี ได้สถาปนาพระนางเป็น **สมเด็จพระภัควดี ศรีจันทรวรเทวี พระอรรคมเหษี**

พระองค์ทรงประสูติพระราชโอรส 2 พระองค์ คือ พระบรมนิพพานบทและพระสิทธานราชา

## อ้างอิง

หมวดหมู่:ราชินีแห่งกัมพูชา
ยูนีดทูคาล์มดาวน์

**"ยูนีดทูคาล์มดาวน์"** () เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 14 มิถุนายน ค.ศ. 2019 โดยเป็นซิงเกิลที่สองจากสตูดิโออัลบั้มชุดที่เจ็ดของเธอ *[[เลิฟเวอร์ (อัลบั้ม)|เลิฟเวอร์]]* (2019) เป็นแทร็กลำดับที่ 14 ในอัลบั้ม สวิฟต์ประพันธ์และผลิตร่วมกับโจเอล ลิตเติล "ยูนีดทูคาล์มดาวน์" เป็นแนวเพลงอิเล็กโทรป็อป และซินท์ป็อปในจังหวะที่สนุกสนาน โดยมีเสียงคอรัสจากน้อยไปมาก บทประพันธ์กล่าวถึงกลุ่มเกรียนอินเทอร์เน็ต โฮโมโฟเบีย และการเคลื่อนไหวที่สนับสนุนชุมชนแอลจีบีทีคิว+

วิดีโอเนื้อเพลงเปิดตัวเมื่อวันที่ 14 มิถุนายน ค.ศ. 2019 และมิวสิกวิดีโอเผยแพร่เมื่อวันที่ 17 มิถุนายน โดยมีคณะนักแสดงต่าง ๆ กำกับโดยสวิฟต์ และดรูว์ เคิร์สช์ อำนวนการสร้างโดยสวิฟต์ และท็อดริก ฮอลล์ "ยูนีดทูคาล์มดาวน์" ได้ทำให้นักวิจารณ์เพลงมีความคิดเห็นที่แตกต่างกัน บางคนชื่นชมเพลงนี้เพราะจับใจและสื่อถึงกลุ่มแอลจีบีทีคิว+ ในขณะที่บางคนวิจารณ์ว่าธีมของเพลงนี้สร้างความสับสนและเหยียดหยาม อย่างไรก็ตามเพลง "ยูนีดทูคาล์มดาวน์" ได้ถือเป็นเพลงชาติเกย์ ซิงเกิลขึ้นอันดับหนึ่งในสกอตแลนด์ และห้าอันดับแรกในออสเตรเลีย แคนาดา ไอร์แลนด์ มาเลเซีย นิวซีแลนด์ และสหราชอาณาจักร เปิดตัวที่อันดับสองบนชาร์ต''บิลบอร์ด''ฮอต 100 ของสหรัฐฯ กลายเป็นซิงเกิลที่สองที่ติดสองอันดับแรกติดต่อกันของอัลบั้ม*เลิฟเวอร์* และสวิฟต์ขึ้นแท่นร่วมกับมาดอนนา สำหรับเพลงฮิตอันดับสองสำหรับศิลปินหญิงในประวัติศาสตร์ของชาร์ต

ณ งานประกาศผลรางวัลเอ็มทีวีวิดีโอมิวสิกอะวอดส์ 2019 มิวสิกวิดีโอ "ยูนีดทูคาล์มดาวน์" ได้รับการเสนอชื่อเข้าชิง 9 ครั้ง สามารถคว้า 2 รางวัล ได้แก่ วิดีโอแห่งปี ซึ่งเป็นรางวัลที่สองของสวิฟต์ในประเภทนี้ถัดจากผลงาน "แบดบลัด" (2015) และรางวัลวิดีโอที่มีข้อความแฝงนัยยอดเยี่ยม เพลงนี้ยังได้รับการเสนอชื่อเข้าชิงรางวัลขับร้องเพลงป็อปเดี่ยวยอดเยี่ยม จากงานประกาศผลรางวัลแกรมมี ครั้งที่ 62

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## ประวัติการจำหน่าย

## อ้างอิง

หมวดหมู่:เพลงในปี พ.ศ. 2562
หมวดหมู่:ซิงเกิลในปี พ.ศ. 2562
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลในสังกัดรีพับลิกเรเคิดส์
หมวดหมู่:เพลงการประท้วง
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:มิวสิกวิดีโอที่กำกับโดยเทย์เลอร์ สวิฟต์
หมวดหมู่:เพลงอิเล็กโทรป็อป
หมวดหมู่:เพลงซินท์ป็อปอเมริกัน
หมวดหมู่:เพลงที่เกี่ยวข้องกับกลุ่มบุคคลที่มีความหลากหลายทางเพศ
หมวดหมู่:การพรรณนาทางวัฒนธรรมของเลดีกากา
TNO

**TNO** อาจหมายถึง
* วัตถุพ้นดาวเนปจูน (trans-Neptunian objects)
* หอดูดาวแห่งชาติไทย (Thai National Observatory)
ผู้ลี้ภัยและผู้ขอลี้ภัยกลุ่มแอลจีบีทีในประเทศแคนาดา

ในประเทศแคนาดา, ผู้ลี้ภัยและผู้ขอลี้ภัยเป็นเลสเบียน, เกย์, รักสองเพศ, หรือกะเทย (แอลจีบีที) หรือกลุ่มชนข้างน้อยทางเพศ (จีเอสเอ็ม) เป็นผู้ที่เรียกขอสิทธิลี้ภัยในประเทศแคนาดาเหตุด้วยความหลากหลายทางเพศของตัวเองและอัตลักษณ์ทางเพศ

ตามการรายงานของข้าหลวงใหญ่ผู้ลี้ภัยแห่งสหประชาชาติ (ยูเอ็นเฮชซีอาร์) กล่าวว่า ผู้ลี้ภัยคือผู้พลัดถิ่นที่ "ประสบความกลัวที่มีเหตุผลว่าจะการถูกระรานด้วยเหตุผลทางเชื้อชาติ ศาสนา สัญชาติ การเป็นสมาชิกของกลุ่มสังคมใดกลุ่มหนึ่งหรือคติทางการเมือง นอกประเทศที่มีสัญชาติของตัวเอง และไม่สามารถที่จะใช้ประโยชน์จากบทบัญญัติการคุ้มครองของประเทศนั้นได้" เพื่อให้ได้สถานะผู้ลี้ภัยในแคนาดา บุคคลต้องแสดงให้เห็นว่าตนมีความเสี่ยงที่จะถูกระรานและไม่สามารถขอความคุ้มครองจากประเทศบ้านเกิดเมืองนอนได้ การเรียกร้องเหล่านี้สามารถทำได้เมื่อบุคคลนั้นอาศัยอยู่ในประเทศแคนาดาด้วยวีซ่าหรือก่อนเดินทางมาถึง

ตามการวิจัยโดยส่วนใหญ่เกี่ยวกับกลุ่มผู้มีความหลากหลายทางเพศนี้มีแนวโน้มที่จะดำเนินการขอลี้ภัยอาศัยอยู่ในประเทศแคนาดาอย่างละเอียดแล้ว

ตลอดศตวรรษที่ 20 บางคนถือว่าการรักร่วมเพศเป็นพฤติกรรมเบี่ยงเบนและผู้เข้าร่วมถูกมองว่าเป็น "พลเมืองเลว" แนวคิดเป็นวิถีชีวิตที่เป็นภัยที่ปรากฎตามวาทกรรมแนวชาตินิยมและการถือครองสัญชาติอเมริกันในอเมริกาเหนือ ในปี พ.ศ. 2534 ประเทศแคนาดากลายเป็นหนึ่งในประเทศตะวันตกกลุ่มแรกที่ให้สถานะผู้ลี้ภัยเนื่องจากการถูกระรานอันมาจจากรสนิยมทางเพศในปี พ.ศ. 2536 การพิจารณา*[[Canada (AG) v Ward|คดีระหว่างแคนาดากับวอร์ด]]*, โดยศาลฎีกาแคนาดาได้เป็นบรรทัดฐานว่า "ให้รวมถึงกลุ่ม [สังคม] เฉพาะ" เป็นการรวมไปถึงกลุ่มผู้ลี้ภัยแอลจีบีทีและจีเอสเอ็ม ในปี พ.ศ. 2538 ทางการแคนาดาได้เพิ่มทักษะในการตัดสินคดีในเรื่องที่เกี่ยวกับกลุ่มผู้มีความหลากหลายทางเพศ

## อ้างอิง

หมวดหมู่:สิทธิของกลุ่มบุคคลที่มีความหลากหลายทางเพศ
หมวดหมู่:การลี้ภัยในประเทศแคนาดา
หมวดหมู่:ตรวจคนเข้าเมืองกับกลุ่มผู้มีความหลากหลายทางเพศ
วัตถุขนาดเล็กในระบบสุริยะ

[thumb|350x350px|[แผนภาพออยเลอร์แสดงชนิดของวัตถุต่าง ๆ ในระบบสุริยะ]]
**วัตถุขนาดเล็กในระบบสุริยะ** เป็นคำทั่วไปสำหรับวัตถุท้องฟ้าทั้งหมดที่โคจรรอบดวงอาทิตย์ ยกเว้นดาวเคราะห์ ดาวเคราะห์แคระ และ ดาวบริวาร วัตถุที่ถูกรวมอยู่ในนิยามนี้ได้แก่วัตถุพ้นดาวเนปจูน (ไม่รวมวัตถุคล้ายดาวพลูโต) ดาวเคราะห์น้อยทั่วไป ดาวหาง ฝุ่นระหว่างดาวเคราะห์ ฯลฯ

## ภาพรวม

คำว่า "วัตถุขนาดเล็กในระบบสุริยะ" ในที่นี้ได้ถูกนิยามไปพร้อมกับการนิยามความหมายของ "ดาวเคราะห์ในระบบสุริยะ" และ "ดาวเคราะห์แคระ" ตามที่กำหนดโดยมติสมัชชาใหญ่ของสหพันธ์ดาราศาสตร์สากลที่จัดขึ้นที่กรุงปรากในปี 2006

## อ้างอิง

หมวดหมู่:วัตถุพ้นดาวเนปจูน
หมวดหมู่:ดาวหาง
หมวดหมู่:ดาวเคราะห์น้อย
หมวดหมู่:ระบบสุริยะ
ฝุ่นระหว่างดาราจักร

**ฝุ่นระหว่างดาราจักร** (intergalactic dust) คือฝุ่นคอสมิกที่มีอยู่ในที่ว่างดาราจักร มีการเสนอหลักฐานการมีอยู่ของฝุ่นระหว่างดาราจักรตั้งแต่ปี 1949 แต่การวิจัยเริ่มขึ้นอย่างจริงจังในปลายศตวรรษที่ 20 มีการคาดการณ์ที่แตกต่างกันมากมายสำหรับการกระจายของฝุ่นระหว่างดาราจักร ฝุ่นระหว่างดาราจักรอาจส่งผลต่อการวัดระยะทางในดาราจักร เช่น มหานวดารา และ เควซาร์ในดาราจักรอื่น ๆ

ฝุ่นระหว่างดาราจักรอาจเป็นส่วนหนึ่งของ **เมฆฝุ่นระหว่างดาราจักร** (intergalactic dust cloud) ซึ่งถูกค้นพบอยู่รอบดาราจักรอื่นตั้งแต่ในทศวรรษที่ 1960 ในช่วงทศวรรษ 1980 เมฆฝุ่นระหว่างดาราจักรอย่างน้อย 4 ก้อน รวมถึงเมฆโอครอยได้ถูกค้นพบที่ระยะห่างนับล้านพาร์เซกจากทางช้างเผือก

## อ้างอิง

หมวดหมู่:วัตถุทางดาราศาสตร์
หมวดหมู่:ดาราจักร
ISM

**ISM** อาจหมายถึง
* มวลสารระหว่างดาวฤกษ์ (**i**nter**s**tellar **m**edium)
* สถาบันคณิตศาสตร์สถิติ (The **I**nstitute of **S**tatistical **M**athematics)
* แถบไอเอสเอ็ม (ISM band, **I**ndustrial, **S**cientific and **M**edical band)